**Նադյա Մուսաջի** (անգլ.՝ Naadiya Moosajee, 1984, Քեյփթաուն, ՀԱՀ), հարավաֆրիկացի ինժեներ, սոցիալական ձեռներեց և «Կանայք ճարտարագիտության բնագավառում» (WomEng) հասարակական կազմակերպության հիմնադիր։ Կազմակերպության նպատակն է աֆրիկյան տարբեր երկրներում աղջիկների շրջանում զարգացնել ինժեներական տաղանդը։

Կենսագրություն
--------------

Նադյա Մուսաջին ծնվել է 1984 թվականին, Քեյփթաունում։ Քեյփթաունի համալսարանից ստացել է գիտությունների բակալավրի կոչում և քաղաքացիական ճարտարագետի որակավորում։ 2009 թվականին նույն համալսարանից ստացել է գիտությունների մագիստրոսի կոչում տրանսպորտային ճարտարագետի որակավորմամբ։ Մագիստրատուրայի վերջին տարում ուսանողական փոխանակման ծրագրով 12 ամիս ուսանել է Գերմանիայի Շտուտգարտի համալսարանում։ 2013 թվականին ավարտել է Էդինբուրգի համալսարանը Բիզնեսի մագիստրոսի աստիճանով։

Գործունեություն
---------------

Առաջին գիտական աստիճանն ստանալուց մեկ տարի հետո որպես նախագծային ինժեներ աշխատանքի է անցել Քեյփթաունում հիմնված Arcus Gibb Engineering (այժմ՝ GIBB Engineering) խորհրդատվական ինժեներական ընկերությունում։

2010 թվականի Ֆուտբոլի աշխարհի առաջնության ժամանակ աշխատել է որպես VIP և մեդիա տրանսպորտային համակարգող։

2009 թվականին երիտասարդական գործողությունների ցանցի (Youth Action Network) կողմից նշանակվել է Գլոբալ առաջնորդության գործընկեր և պաշտոնավարել է մինչև 2010 թվականի նոյեմբեր։ 2011 թվականի մայիսից մինչև 2013 թվականի հուլիս Pegasys Strategy & Development-ում եղել է պլանավորման ղեկավար, ինչպես նաև կլիմայի մեծածավալ փոփոխության վերաբերյալ և հանրային տրանսպորտային ծրագրերի գծով խորհրդատու։

2014 թվականի դեկտեմբերին Ֆորբս ամսագրի կողմից ընդգրկվել է «2014 թվականի Աֆրիկայի երիտասարդ 20 ամենահզոր կանանց» շարքում։

Գործունեության ընթացքում հիմնադրել է մի շարք շահույթ չհետապնդող ընկերություններ և կազմակերպություններ, այդ թվում՝ «Naadiya M», հագուստի նախագծում, արտադրություն և մարկետինգ, որը հիմնադրել է 2013 թվականին, 2014 թվականին համահիմնադրել է *JourneyMap Consulting* տաղանդների որոնման և ձեռքբերման ձեռնարկությունը, որի գրասենյակները գտնվում են Յոհանեսբուրգում և Քեյփթաունում, 2005 թվականին համահիմանդրել և ղեկավարում է «Կանայք ճարտարագիտության բնագավառաում» (WomEng) կազմակերպությունը, որն ընթացիկ գործողություններ է իրականացնում Հարավային Աֆրիկայում և Քենիայում։

Անդամակցություն
---------------

* Frost & Sullivan տարածաշրջանային խորհրդատվական խորհրդի (աֆրիկյան տարածաշրջանի համար) անդամ
* member of the board of the International Youth Foundation Archived 2018-09-02 at the Wayback Machine. 2012 թ. հունվար
* *Pegasys* տնօրենների խորհդրաի անդամ, 2013 թ. օգոստոս
* Համաշխարհային տնտեսական ֆորումի *Global Future Council* անդամ, 2016 թ. օգոստոս

Ծանոթագրություններ
------------------

1. 1 2 3  Moosajee, Naadiya (2015 թ․ հունվարի 22). «WomEng Co-Founder makes Forbes Top 20 Power Women in Africa List». Cape Town: Women in Engineering. Արխիվացված է օրիգինալից 2016 թ․ ապրիլի 29-ին. Վերցված է 2017 թ․ նոյեմբերի 24-ին.
2. 1 2 3 4 5 6 7 8 9 10  Naadiya Moosajee (2017 թ․ նոյեմբերի 24). «Naadiya Moosajee: Social Entreprenuer, Engineer, Designer. Co-Founder & CEO WomEng». Linkedin. Վերցված է 2017 թ․ նոյեմբերի 24-ին.(չաշխատող հղում)
3. ↑  «Naadiya Moosajee: Co-Founder, WomHub». Geneva: World Economic Forum (WEF). 2017 թ․ նոյեմբերի 24. Վերցված է 2017 թ․ նոյեմբերի 24-ին. `{{cite web}}`: Unknown parameter `|* author=` ignored (օգնություն)

Արտաքին հղումներ
----------------

* Website of Women in Engineering
* Profile at Women in Engineering Archived 2017-12-01 at the Wayback Machine.